Niels Høiby

Niels Høiby (født 12. august 1941 i Charlottenlund) er en dansk overlege, professor og politiker (LA).

Han har studentereksamen fra Øregård Gymnasium fra 1960, medisinsk embedseksamen fra Københavns Universitet fra 1968, doktorgrad i medisin fra 1977 og spesialisering i klinisk mikrobiologi fra 1979. Høiby var reservelege ved en rekke institusjoner 1968–1980 og vernepliktig lege i flyvåpenet 1971–1972. Høiby har vært overlege ved Rigshospitalets klinisk mikrobiologiske avdeling siden 1981 og professor i medisinsk mikrobiologi ved Københavns Universitet siden 1988.

Foruten legevitenskapelig arbeid og undervisning har Høiby deltatt aktivt i den helsepolitiske debatten. Han har spesielt kritisert byråkratisering av helsevesenet. Høiby var vararepresentant til Folketinget fra Nordsjællands storkrets 2007–2011 for Ny Alliance, senere kalt Liberal Alliance. I 2011 ble representanten Malou Aamund, som hadde meldt overgang til Venstre, fritatt fra folketingsvervet. Høiby møtte i Folketinget frem til valget samme år, men ble ikke gjenvalgt.

Høiby har siden 2012 vært ridder av 1. grad av Dannebrogordenen.

Eksterne lenker 
 

Folketingsmedlemmer fra Liberal Alliance
Professorer ved Københavns Universitet
Danske leger
Dannebrogordenen
Personer fra Charlottenlund